**PROJEKTNI ZADATAK – PRVI DEO**

Cilj projektnog zadatka je kreirati veb sajt za organizaciju skupljanja potpisa. Ovaj sajt će biti interaktivan i postojaće tri vrste korisnika: administrator, organizatori, potpisnici. Potpisnici peticije upisuju svoje podatke. Organizatori biraju lokacije gde će skupljati potpise, i obeležavaju prikupljene potpise. Administrator odobrava organizatore, a može i brisati potpise. U okviru prvog dela projektnog zadatka neophodno je kreirati dizajn sajta upotrebom HTML i CSS jezika. Isti CSS stil treba da bude apliciran na sve stranice tako da naslovi, tekst, slike i drugi elementi budu konzistentni. Isti element treba da ima isti stil na različitim stranicama.

**Struktura sajta po stranicama**

**Naslovna** – ova strana treba da sadrži nekoliko blokova prikazanih na slici. A je zaglavlje, B treba da sadrži navigaciju, C sadrži komentare potpisnika, D sadrži peticiju. Svi ovi blokovi će biti zajedno centrirani.

**Navigacija** – se nalazi na svakoj strani, i sadrži sledeća polja: Naslovna, Peticija, Vesti, Potpisi, Potpiši, Organizacija (poddugmići: Uloguj se, Registracija). Kada se administrator ili organizator uloguje dobijaju sledeće dodatne dugmiće: Unos (poddugmići: Unos vesti, Unos organizatora, Unos lokacija), a dugme Organizacija dobija poddugmiće: Lokacije, Organizatori, Kompletni potpisi, Izloguj se.

**Potpiši** – na strani se unose ime, prezime, komentar, e-mail, telefon, broj lične karte, adresu, datume i vremena kada se može doći po potpis, indikator da li potpis treba da bude objavljen.

**Potpisi** – imena, prezimena i komentari potpisnika.

**Vesti** – lista naslova vesti, na koje se može kliknuti i otići na vest. Administrator može ažurirati i brisati vest.

**Unos vesti** – formular u koji se unosi naslov, datum i sadržaj vesti.

**Unos organizatora**, isti kao **Registracija** – formular u koji se unosi ime, prezime, e-mail, šifra, adresa, organizator predlagač, telefon.

**Uloguj se** – formular u koji se unosi e-mail adresa, šifra.

**Unos lokacije** – naziv, ulica, opština, koordinate lokacije.

**Lokacije** – prikazuje sve lokacije, pri čemu administrator ima mogućnost brisanja, ažuriranja, i unosa lokacija, a organizatoru samo samo unosa i biranja lokacija.

**Organizatori** – spisak svih organizatora, administrator ih može ažurirati i brisati.

**Kompletni potpisi** – potpisnici sa svim podacima koje su uneli. Organizatoru se prikazuju potpisi korisnika čije je lokacije odabrao, šta će kasnije biti implementirano. Administrator i organizator mogu brisati i ažurirati potpisnike izborom potpisnika.

**Kontakt** - Stranica sa adresom, telefonom i formularom kojim se može kontaktirati vlasnik sajta.

U prvom delu projekta treba da bude uneto bar 5 vesti, 5 organizatora, 5 lokacija i 50 potpisa.

|  |
| --- |
| A |
| B |
| C | D |